
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1976 

31 Δεκεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Νομικού Προσώπου Δήμου Τριγώνου με την 


επωνυμία «Φιλαρμονική Δήμου Τριγώνου». 1 

Κατάργηση Νομικού Προσώπου Δήμου Τριγώνου «Φι¬ 
λαρμονική Κοινότητας Δικαίων». 2 

Τροποποίηση συστατικής πράξης της ενιαίας Σχολικής 
Επιτροπής του Δημ. Σχολείου - Νηπιαγωγείου Δου- 

μπιών - Σανών. 3 

Τροποποίηση συστατικής πράξης της Σχολικής Επιτρο¬ 
πής του Δημοτικού - Νηπιαγωγείου Βάβδου. 4 

Τροποποίηση συστατικής πράξης της Σχολικής Επιτρο¬ 
πής Δευτεροβάθμιας Εκπαίδευσης Γαλάτιστας. 5 

Σύσταση Δημοτικής Επιχείρησης Ύδρευσης - Αποχέτευ¬ 
σης Δήμου Καρπάθου (Δ.Ε.Υ.Α.Κ.). 6 

Σύσταση στο Δήμο Καρπάθου Ν. Δωδεκανήσου Νομικού 
Προσώπου με την επωνυμία «Πρότυπο Γηροκομείο 

Δήμου Καρπάθου». 7 

Σύσταση στο Δήμο Καλυμνίων Ν. Δωδεκανήσου Νομικού 
Προσώπου με την επωνυμία: «Δημοτικός Οργανισμός 

Τουρισμού (Δ.Ο.Τ.) του Δήμου Καλυμνίων». 8 

Σύσταση Νομικού Προσώπου Δημοσίου Δικαίου με την 
επωνυμία «Δημοτικός Παιδικός και Βρεφονηπιακός 

Σταθμός Δήμου Άσσου - Λεχαίου Ν. Κορινθίων. 9 

Αύξηση καθ’υπέρβαση ημερών εκτός έδρας υπαλλήλων 

υπηρετούντων στη Ν.Α. Βοιωτία. 10 

Τροποποίηση του Οργανισμού Εσωτερικής Υπηρεσίας 
(Ο.Ε.Υ.) της Δημοτικής Επιχείρησης Ύδρευσης κ' 

Αποχέτευσης Λαμίας (ΔΕΥΑΛ). 11 

Τροποποίηση του Κανονισμού Διοικητικής Οργάνωσης 
του Ιατρικού Συλλόγου Ηρακλείου. 12 


ΑΠΟΦΑΣΕΙ Σ 

Αριθ. οικ. 8520 (1) 

Σύσταση Νομικού Προσώπου Δήμου Τριγώνου με την επω¬ 
νυμία «Φιλαρμονική Δήμου Τριγώνου». 

Η ΔΙΕΥΘΥΝΤΡΙΑΤΟΠIΚΗΣ ΑΥΤΟΔΙΟΙΚΗΣΗΣ 
ΚΑΙ ΔΙΕΥΘΥΝΣΗΣ Ν. ΕΒΡΟΥ 

Έχοντας υπόψη: 

1. Τις διατάξεις του Ν. 2503/97. 

2. Τις διατάξεις του άρθρου 203 του ΔΚΚ (ΠΔ 410/95). 


3. Τις διατάξεις του άρθρου 27 του Ν.2081/1992 (Περιο¬ 
ρισμός και βελτίωση της αποτελεσματικότητας των κρατι¬ 
κών δαπανών και άλλες διατάξεις), (ΦΕΚ 154Α) με το οποίο 
προστέθηκε άρθρο 29 Α' στο Ν.1558/85 (ΦΕΚ 137/Α"), όπως 
τελικά αντικαταστάθηκε με το άρθρο 1 του Ν. 2469/1997 
(ΦΕΚ38 Α'). 

4. Το γεγονός ότι από τις διατάξεις της απόφασης αυτής, 
προκαλείται δαπάνη σε βάρος του προϋπ/σμού του Δήμου 
Τριγώνου, το ύψος της οποίας δεν μπορεί να προσδιοριστεί. 

5. Την 159/03 απόφαση του Δημοτικού Συμβουλίου Δήμου 
Τριγώνου, περί σύστασης Νομικού Προσώπου στο Δήμο Τρι¬ 
γώνου με την επωνυμία «Φιλαρμονική Δήμου Τριγώνου». 

6. Τις4308/6.7.01 και2550/1.10.03 (ΦΕΚ 1558/Β/2003) απο¬ 
φάσεις Γ.Γ. Περιφ. Α.Μ.Θ. «Μεταβίβαση αρμοδιοτήτων 
στους Δ/ντές Τοπ. Αυτ/σεων και στους Τμηματάρχες των 
ιδίων υπηρεσιών», αποφασίζουμε: 

Συστήνουμε Νομικό Πρόσωπο στο Δήμο Τριγώνου με την 
επωνυμία «ΦΙΛΑΡΜΟΝΙΚΗ ΔΗΜΟΥ ΤΡΙΓΩΝΟΥ». 

1. ΣΚΟΠΟΣ του Νομικού Προσώπου είναι η εξυπηρέτηση 
και προαγωγή του μουσικού αισθήματος και η ψυχαγωγία 
των κατοίκωντου Δήμου. 

2. ΟΡΓΑΝΑ ΔΙΟΙΚΗΣΗΣ: Το Νομικό Πρόσωπο διοικείται 
από Διοικητικό Συμβούλιο που συγκροτείται σύμφωνα με τις 
διατάξεις της παρ. 3του άρθρου 203 του ΔΚΚ (ΠΔ410/95). Η 
θητεία των μελών του Διοικητικού Συμβουλίου ακολουθεί τη 
θητεία του Δημοτικού Συμβουλίου και λήγει πάντοτε με την 
εγκατάσταση του νέου Διοικητικού Συμβουλίου. 

3. ΠΟΡΟΙ: 

α) Η ετήσια επιχορήγηση του Δήμου κατά τη κρίση του Δη¬ 
μοτικού Συμβουλίου. 

β) Οι πάσης φύσεως εισφορές, δωρεές κληρονομιές και 
κληροδοσίες. 

γ) Εισπράξεις από το αντίτιμο των παρεχομένων πραγμά¬ 
των ή υπηρεσιών. 

ε) Κάθε είδους άλλη νόμιμη πρόσοδος. 

4. ΠΕΡΙΟΥΣΙΑ: Κληρονομεί την περιουσία του καταργουμέ- 
νου Ν.Π «Φιλαρμονική Κοινότητας Δικαίων». 

5. Εκπροσώπηση: Το Νομικό Πρόσωπο εκπροσωπείται 
ενώπιον των Δικαστηρίων και κάθε άλλης αρχής από τον 
Πρόεδρο του Διοικητικού Συμβουλίου και όταν αυτός απου¬ 
σιάζει ή κωλύεται από τον Αντιπρόεδρο. 

Η απόφασή αυτή να δημοσιευθεί με φροντίδα της υπηρε¬ 
σίας μας στην Εφημερίδα της Κυβερνήσεως. 

Αλεξανδρούπολη, 8 Δεκεμβρίου 2003 

Η Διευθύντρια 
ΕΛΕΝΗ ΔΑΝΙΗΛΟΥΔΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 6967 (2) 

Κατάργηση Νομικού Προσώπου Δήμου Τριγώνου 
«Φιλαρμονική Κοινότητας Δικαίων». 

Η ΔΙΕΥΘΥΝΤΡΙΑ ΤΟΠΙΚΗΣ ΑΥΤΟΔΙΟΙΚΗΣΗΣ 
ΚΑΙ ΔΙΕΥΘΥΝΣΗΣ Ν. ΕΒΡΟΥ 

Έχοντας υπόψη: 

1. Τις διατάξεις του Ν. 2503/97. 

2. Τις διατάξεις του άρθρου 203 παρ. 7 του ΔΚΚ {ΠΔ 
410/95}. 

3. Τις διατάξειςτου άρθρου 27του Ν.2081/1992 (Περιορι¬ 
σμός και βελτίωση της αποτελεσματικότητας των κρατικών 
δαπανών και άλλες διατάξεις), (ΦΕΚ 154 Α) με το οποίο προ¬ 
στέθηκε άρθρο 29 Α στο Ν. 1558/85 [ΦΕΚ 137/ Α'], όπως τε¬ 
λικά αντικαταστάθηκε με το άρθρο 1 του Ν. 2469/1997 [ΦΕΚ 
38 Α'] 

4. Το γεγονός ότι από τις διατάξεις της απόφασης αυτής, 
δεν προκαλείται δαπάνη σε βάρος του προϋπ/σμού του Δή¬ 
μου Τριγώνου. 

5. Τα Β.Δ.173/1970 (ΦΕΚ 46/τ'Α/Ί970) και Π.Δ 469/1982 
(ΦΕΚ 86/τ'Α/12.8.82') περί σύστασης και τροποποίησης του 
Ν.Π «Φιλαρμονική Κοινότητας Δικαίων». 

6. Την 159/03 απόφαση του Δημοτικού Συμβουλίου Δήμου 
Τριγώνου, με την οποία αποφασίζεται η κατάργηση του Νο¬ 
μικού Προσώπου Δήμου Τριγώνου «Φιλαρμονική Κοινότητας 
Δικαίων», επειδή οι διατάξεις με τις οποίες είχε συσταθεί 
(Β.Δ/γμα 173/6.2.1970), έχουν αντικατασταθεί με νεώτερες. 

7. Τις 4308/6.7.01 και2550/1.10.03 (ΦΕΚ 1558/Β/2003) απο¬ 
φάσεις Γ.Γ. Περιφ. Α.Μ.Θ. «Μεταβίβαση αρμοδιοτήτων 
στους Δ/ντές Τοπ. Αυτ/σεων και στους Τμηματάρχες των 
ιδίων υπηρεσιών», αποφασίζουμε: 

Καταργούμε το Νομικό Πρόσωπο του Δήμου Τριγώνου με 
την επωνυμία «Φιλαρμονική Κοινότητας Δικαίων», για τους 
λόγους που αναφέρονται στην 159/03 απόφαση του Δημοτι¬ 
κού Συμβουλίου Τριγώνου. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αλεξανδρούπολη, 8 Δεκεμβρίου 2003 

Η Διευθύντρια 
ΕΛΕΝΗ ΔΑΝΙΗΛΟΥΔΗ 

-♦- 

Αριθ. 12036 (3) 

Τροποποίηση συστατικής πράξης της ενιαίας Σχολικής Επι- 
τροπήςτου Δημ. Σχολείου - Νηπιαγωγείου Δουμπιών - Σα¬ 
νών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 203 του Π ,Δ/τος 410/1995. 

2. Την 119/20.1.1998 απόφασή μας, με την οποία συστήθη- 
κε η ενιαία Σχολική Επιτροπή του Δημοτικού Σχολείου και Νη¬ 
πιαγωγείου Δουμπιών - Σανών. 

3. Την 106/2003 απόφαση του Δ.Σ. Ανθεμούντα που αφορά 
την τροποποίηση της συστατικής πράξης της ενιαίας Σχολι¬ 
κής Επιτροπής Δημοτικών - Νηπιαγωγείου Δουμπιών - Σανών. 

4. Την 5631/26.7.2000 (ΦΕΚ 1558/Β/2003) απόφαση του Γε¬ 
νικού Γραμματέα Περιφέρειας Κεντρικής Μακεδονίας «Ορι¬ 
σμός εισηγητών και μεταβίβαση εξουσίας υπογραφής», Με 
εντολή Γενικού Γ ραμματέα αποφάσεων, εγγράφων και άλ¬ 
λων πράξεων στο Γ ενικό Διευθυντή στους Προϊστ. Δ/νσεων, 
Τμημάτων και Γραφείων, των υπηρεσιών της Περιφέρειας, 
αποφασίζουμε: 


Τροποποιείται η ενιαία Σχολική Επιτροπή του Δημοτικού - 
Νηπιαγωγείου Δουμπιών - Σανών ως κάτωθι: 

1. Ο Πρόεδρος του Δ.Σ. είναι ο Δήμαρχος ή άλλο μέλος αι¬ 
ρετό ή μη που ορίζεται από αυτόν. 

2. Ο/Η Διευθυντής/τριατου Δημοτικού Σχολείου Δουμπιών 
Σανών. 

3. Ο/Η Διευθυντής/τριατου Νηπιαγωγείου Δουμπιών - Σα¬ 
νών. 

4. Ένα (1) εκπρόσωπο του συλλόγου γονέων και κηδεμό¬ 
νων του Δημοτικού Σχολείου Δουμπιών - Σανών. 

5. Ένα (1) εκπρόσωπο του συλλόγου γονέων και κηδεμό¬ 
νων του Νηπιαγωγείου Δουμπιών - Σανών. 

Η δημοσίευση της απόφασης αυτής δεν δημιουργεί δαπά¬ 
νη στον προϋπολογισμό του Δήμου. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Πολύγυρος, 21 Νοεμβρίου 2003 

Με εντολή Γ ενικού Γ ραμματέα Περιφέρειας 
Η Διευθύντρια 
ΣΤΑΜΑΤΙΑ ΚΛΑΜΟΥΡΗ 

-♦- 

Αριθ. 12035 (4) 

Τροποποίηση συστατικής πράξης της Σχολικής Επιτροπής 
του Δημοτικού - Νηπιαγωγείου Βάβδου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 203 του Π.Δ/τος 410/1995. 

2. Την 3829/28.4.1993 απόφασή μας, με την οποία συστή- 
θηκε η ενιαία Σχολική Επιτροπή του Δημοτικού Σχολείου και 
Νηπιαγωγείου Βάβδου. 

3. Την 105/2003 απόφαση του Δ.Σ. Ανθεμούντα που αφορά 
την τροποποίηση της συστατικής πράξης της ενιαίας Σχολι¬ 
κής Επιτροπής Δημοτικών - Νηπιαγωγείου - Βάβδου. 

4. Την5631/26.7.2000 (ΦΕΚ 1339/Β/2000) απόφασητου Γε¬ 
νικού Γ ραμματέα Περιφέρειας Κεντρικής Μακεδονίας «Ορι¬ 
σμός εισηγητών και μεταβίβαση εξουσίας υπογραφής», Με 
εντολή Γ ενικού Γ ραμματέα αποφάσεων, εγγράφων και άλ¬ 
λων πράξεων στο Γ ενικό Διευθυντή στους Προϊστ. Δ/νσεων, 
Τμημάτων και Γραφείων, των υπηρεσιών της Περιφέρειας, 
αποφασίζουμε: 

Τροποποιείται η ενιαία Σχολική Επιτροπή του Δημοτικού - 
Νηπιαγωγείου - Βάβδου ως κάτωθι: 

1. Ο Πρόεδρος του Δ.Σ. είναι ο Δήμαρχος ή άλλο μέλος αι¬ 
ρετό ή μη που ορίζεται από αυτόν. 

2. Ένα (1) Δημοτικό Σύμβουλο 

3. Ο/Η Διευθυντής/τριατου Δημοτικού Σχολείου Βάβδου. 

4. Ο/Η Διευθυντής/τριατου Νηπιαγωγείου Βάβδου. 

5. Ένα (1) εκπρόσωπο του συλλόγου γονέων και κηδεμό- 
νωντου Δημοτικού Σχολείου και του Νηπιαγωγείου Βάβδου. 

Η Δημοσίευση της απόφασης αυτής δεν δημιουργεί δαπά¬ 
νη στον προϋπολογισμό του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 21 Νοεμβρίου 2003 
Με εντολή Γ ενικού Γ ραμματέα Περιφέρειας 
Η Διευθύντρια 
ΣΤΑΜΑΤΙΑ ΚΛΑΜΟΥΡΗ 

Αριθ. 12034 (5) 

Τροποποίηση συστατικής πράξης της Σχολικής Επιτροπής 
Δευτεροβάθμιας Εκπαίδευσης Γαλάτιστας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 203 του Π.Δ/τος 410/1995. 

2. Την 15485/1991 απόφασή μας, με την οποία συστήθηκε 
η Σχολική Επιτροπή της Δευτεροβάθμιας εκπαίδευσης Γ α¬ 
λάτιστας. 

3. Την 104/2003 απόφαση του Δ.Σ. Ανθεμούνταπου αφορά 
την τροποποίηση της συστατικής πράξης της Σχολικής Επι¬ 
τροπής Δευτεροβάθμιας εκπαίδευσης Γ αλάτιστας. 

4. Την 5631/2002 (ΦΕΚ 1339/Β/2000) απόφαση του Γενικού 
Γραμματέα Περιφέρειας Κεντρικής Μακεδονίας «Ορισμός 
εισηγητών και μεταβίβαση εξουσίας υπογραφής», Με εντολή 
Γ ενικού Γ ραμματέα αποφάσεων, εγγράφων και άλλων πρά¬ 
ξεων στο Γενικό Διευθυντή στους Προϊσταμένους Δ/νσεων, 
Τμημάτων και Γραφείων, των υπηρεσιών της Περιφέρειας, 
αποφασίζουμε: 

Τροποποιείται η συστατική πράξη της Σχολικής Επιτροπής 
Δευτεροβάθμιας εκπαίδευσης Γ αλάτιστας ως ακολούθως: 

1. Ο Πρόεδρος του Δ.Σ. είναι ο Δήμαρχος ή άλλο μέλος αι¬ 
ρετό ή μη που ορίζεται από αυτόν. 

2. Ένα (1) Δημοτικό Σύμβουλο 

3. Ο/Η Διευθυντής/τριατου Γ υμνασίου Δ.Δ. Γ αλάτιστας 

4. Ένα (1) εκπρόσωπο του συλλόγου γονέων και κηδεμό¬ 
νων του Γ υμνασίου Δ.Δ. Γ αλάτιστας. 

4. Ένα (1) εκπρόσωπο του Ιδμελούς μαθητικού συμβου¬ 
λίου Γ υμνασίου Δ.Δ. Γ αλάτιστας. 

Η δημοσίευση της απόφασης αυτής δεν δημιουργεί δαπά¬ 
νη στον προϋπολογισμό του Δήμου. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Πολύγυρος, 21 Νοεμβρίου 2003 

Με εντολή Γενικού Γ ραμματέα Περιφέρειας 
Η Διευθύντρια 
ΣΤΑΜΑΤΙΑ ΚΛΑΜΟΥΡΗ 

-*- 

Αριθ. 13020 (6) 

Σύσταση Δημοτικής Επιχείρησης Ύδρευσης - 
Αποχέτευσης Δήμου Καρπάθου (Δ.Ε.Υ.Α.Κ.). 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 1 παρ. 3 του Ν. 1069/1980 «πε¬ 
ρί κινήτρων δια την ίδρυσην Επιχειρήσεων Υδρεύσεως και 
Αποχέτευσης» (ΦΕΚ 191/Α71980). 

2. Τις διατάξεις του άρθρου 6παρ. 1 του Ν.2307/1995 (ΦΕΚ 
113/Α71995). 

3. Τις διατάξεις του άρθρου 1 παρ. 1 του Ν.2647/1998 (ΦΕΚ 
237/Α71998). 

4. Τις διατάξεις του Ν.2081/1992, όπως τροποποιήθηκαν 
με τις όμοιες του Ν.2649/1997. 

5. Τις διατάξεις των άρθρων 277-284 του Π .Δ. 410/95 (ΔΚΚ). 

6. Την 4699/Β /29.8.97 (ΦΕΚ891/τ.Β79.10.97) απόφαση Γε¬ 
νικού Γ ραμματέα Περιφέρειας Νοτίου Αιγαίου «Περί μεταβί¬ 
βασης δικαιώματος υπογραφής στους Προϊσταμένους 
Δ/νσεων και Τ μημάτων της Γ ενικής Δ/νσης της Περιφέρειας 
στο Νομό Δωδ/σου». 

7. Την 198/2003 απόφαση του Δημοτικού Συμβουλίου Καρ¬ 
πάθου, αποφασίζουμε: 

Εγκρίνουμε τη σύσταση Δημοτικής Επιχείρησης Ύδρευ¬ 


σης - Αποχέτευσης Καρπάθου (Δ.Ε.Υ.Α.Κ.) της οποίας το 
όνομα, ο σκοπός, η διοίκηση και οι πόροι της ορίζονται μετά 
παρακάτω άρθρα: 

Άρθρο 1 

Επωνυμία: Συνίσταται Δημοτική Επιχείρηση Ύδρευσης και 
Αποχετεύσεως με την επωνυμία «Δημοτική Επιχείρηση 
Ύδρευσης Αποχέτευσης Καρπάθου (ΔΕΥΑΚ)». 

Άρθρο 2 

Νομική φύση: η Δημοτική Επιχείρηση Ύδρευσης Αποχέ¬ 
τευσης Καρπάθου (ΔΕΥΑΚ) είναι νομικό πρόσωπο ιδιωτικού 
δικαίου κοινωφελούς χαρακτήρα και διέπεται ως προς τη 
διοίκηση, οργάνωση, εκτέλεση, λειτουργία και συντήρηση 
των έργων της αρμοδιότητας της καθώς και τις πηγές χρη¬ 
ματοδότησης της από τις διατάξεις του Νόμου 1069/80 «πε¬ 
ρί κινήτρων για την ίδρυση επιχειρήσεων ύδρευσης και απο¬ 
χέτευσης». Κατά τα λοιπά εφαρμόζονται οι διατάξεις του 
Δ.Κ.Κ. (άρθρο 277) και οι κανόνες της ιδιωτικής οικονομίας. 

Άρθρο 3 

Σκοπός: σκοπός της επιχείρησης είναι η άσκηση των πά- 
σης φύσεως δραστηριοτήτων του κυκλώματος υδρεύσεως 
και αποχετεύσεως και αρδεύσεως του Δήμου Καρπάθου. Το 
αντικείμενο της επιχείρησης δύναται με απόφαση του Δημο¬ 
τικού Συμβουλίου να διευρυνθεί και να περιλάβει εκτός της 
υδρεύσεως και αποχετεύσεως και το έργο συγκέντρωσης, 
μεταφοράς και διαθέσεως απορριμμάτων του Δήμου Καρ¬ 
πάθου. 

Άρθρο 4 

Έδρα: έδρα της επιχείρησης είναι η έδρα του Δήμου (Πη¬ 
γάδια). 

Άρθρο 5 

Περιοχή αρμοδιότητας: περιοχή αρμοδιότητας της επιχεί¬ 
ρησης είναι η εδαφική περιφέρεια του Δήμου Καρπάθου. 

Άρθρο 6 

Διοίκηση: η επιχείρηση διοικείται από 7μελές Διοικητικό 
Συμβούλιο που ορίζεται μαζί με τα αναπληρωματικά μέλη 
από το Δημοτικό Συμβούλιο. Από τα μέλη αυτά τρεις τουλά¬ 
χιστον είναι αιρετοί εκπρόσωποι, από τους οποίους ο ένας 
προέρχεται από τη μειοψηφία, ένας εκπρόσωπος των εργα¬ 
ζομένων εφόσον απασχολούνται σ' αυτήν πάνω από 20 άτο¬ 
μα και ένας εκπρόσωπος κοινωνικού φορέα. Τα υπόλοιπα μέ¬ 
λη είναι δημότες ή κάτοικοι του Δήμου που έχουν ειδικές γνώ¬ 
σεις ή σχετική εμπειρία με το αντικείμενο της επιχείρησης. 
Μετην απόφαση του Δημοτικού Συμβουλίου ορίζεται ο Πρό¬ 
εδρος, ο Αντιπρόεδρος και ο Γραμματέας του Διοικητικού 
Συμβουλίου της Επιχείρησης. 

Άρθρο 7 

Αρμοδιότητες Διοικητικού Συμβουλίου και Προέδρου: 1. Το 
Διοικητικό Συμβούλιο διοικεί την επιχείρηση και διαχειρίζεται 
την περιουσία και τους πόρους της, αποφασίζει δε επί παντός 
θέματος που αφορά την επιχείρηση εκτός και αν ο νόμος ορί¬ 
ζει διαφορετικά. 2. Συγκεκριμένα: α) επιμελείται των υποθέσε¬ 
ων και των συμφερόντων της επιχείρησης, β) διορίζει τον Γενι¬ 
κό Διευθυντή της επιχείρησης, γ) Ψηφίζει το ετήσιο πρόγραμ¬ 
μα των εκτελεστέων έργων κατασκευής, συμπληρώσεως και 
συντηρήσεωςτου δικτύου ύδρευσης και αποχέτευσης, καθώς 
και το πρόγραμμα επενδύσεων, δ) ψηφίζει τουλάχιστον ένα 
μήνα προ της ενάρξεως κάθε οικονομικού έτους, τον ετήσιο 
προϋπολογισμό εσόδων και εξόδων της επιχείρησης, το σκέ¬ 
λος των εξόδων του οποίου προσαρμόζεται στο κατά το προη- 

γούμενο εδάφιο πρόγραμμα εκτελεστέων έργων. Επίτη βάσει 
της πορει'αςτων εσόδων καιτωντυχώνπαρουσιαζόμενων ανα¬ 
γκών, δύναται κατά τη διάρκεια του οικονομικού έτους, νατρο- 
ποποιείται ο προϋπολογισμός υπό του Διοικητικού Συμβουλί¬ 
ου, το οποίο αποφασίζει και περί χορηγήσεως έκτακτων και 
συμπληρωματικώνπιστώσεων, ε) αποφασίζει περί αναθέσεως 
συντάξεως μελετών, έργων και προμηθειών τα οποία και 
εγκρίνει. Σε περίπτωση μη υπάρξεως τεχνικής υπηρεσίας στην 
επιχείρηση, δύναται να ζητά τη σύνταξη μελετών ή την επίβλε¬ 
ψη εκτελέσεως έργων από την Τεχνική Υπηρεσία του Δήμου ή 
τηνΤΥΔΚ, στ) αποφασίζει για κάθε εκμίσθωση ή εκποίηση ακι- 
νήτωνή κινητώνπου ανήκουν στην επιχείρηση, για την έγερση 
αγωγών ή παραίτησης από ήδη ασκηθείσες και ένδικα μέσα, 
για συμβιβασμούς δικαστικούς και εξώδικους, καθώς και για 
την σύναψη από την επιχείρηση κάθε είδους δανείων, δυνάμε- 
νο προς ασφάλεια αυτών να εκχωρεί εν όλο ή εν μέρει προσό- 
δουςτης επιχείρησης και να παρέχει δικαιώματα υποθήκης επί 
ακινήτων της, ζ) εγκρίνει τις ετήσιες εκθέσεις οικονομικής κα¬ 
τάστασης της επιχείρησης οι οποίες περιλαμβάνουν απολογι¬ 
σμό εσόδων - εξόδων, ισολογισμό και κατάσταση ρευστότη¬ 
τας και τα υποβάλλει το βραδύτερο εντός τεσσάρων μηνών 
από της λήξεωςτου οικονομικού έτους στο Διευθυντή Τοπικής 
Αυτοδιοίκησης καιΔιοίκησης, η) αποδέχεταιτη συμμετοχή φυ- 
σικώνή νομικώνπροσώπωνή ΟΤΑή επιχειρήσεων κοινής ωφέ¬ 
λειας στη δαπάνη κατασκευής αγωγών, τους οποίους αυτά 
επιθυμούν να επισκευάσει κατά προτεραιότητα η επιχείρηση 
και καθορίζει τους όρους καταβολής της δαπάνης συμμετο¬ 
χής αυτής, τις τυχόν παρασχετέες εγγυήσεις καθώς και κάθε 
συναφή λεπτομέρεια. 3. εκτός από τις περιπτώσεις για τις 
οποίες απαιτείται έλεγχος των αποφάσεων κατά το άρθρο 20 
του Ν. 1069/80, το Διοικητικό Συμβούλιο δύναται με απόφαση 
του, να μεταβιβάσει μέρος των αρμοδιοτήτων του σε επιτρο¬ 
πές που αποτελούνται από τρία τακτικά μέλη του και αναπλη¬ 
ρώνονται όπως και στο Διοικητικό Συμβούλιο. Με την ίδια από¬ 
φαση ορίζονται ο Πρόεδρος και ο Αντιπρόεδρος κάθε επιτρο¬ 
πής. Οι επιτροπές αυτές λαμβάνουν έγκυρα αποφάσεις αντί 
του Διοικητικού Συμβουλίου, για τις μεταβιβασθείσες υποθέ¬ 
σεις μόνο με ομόφωνη γνώμη όλων των μελών που τις αποτε¬ 
λούν, ενώ σε διαφορετική περίπτωση αναπέμπουντο θέμα στο 
Διοικητικό Συμβούλιο για λήψη απόφασης. Για τα ίδια θέματα 
μπορούν να ανατίθενται σε επιτροπές που συνιστώνται με τον 
ανωτέρω τρόπο προπαρασκευαστικές και γνωμοδοτικές ερ¬ 
γασίες. 4. Ο Πρόεδρος και όταν αυτός κωλύεται ή απουσιάζει 
ο Αντιπρόεδρος του Διοικητικού Συμβουλίου α) εκπροσωπεί 
την επιχείρηση ενώπιον των δικαστηρίων και πάσης αρχής και 
δίνει τους επιβαλλόμενους σε αυτήν όρκους, β) δύναται αν 
προκύπτει κίνδυνος από την αναβολή και χωρίς προηγούμενη 
απόφαση του Διοικητικού Συμβουλίου να εγείρει και να ανα¬ 
κρούει αγωγές, να ασκεί ένδικα μέσα, να διορίζει πληρεξουσί¬ 
ους και να προβαίνει σε κάθε δικαστική και εξώδικη πράξη για 
την προστασία των συμφερόντων της επιχείρησης την οποία 
θα υποβάλει αμέσως για έγκριση στο Διοικητικό Συμβούλιο και 
γ) υπογράφει τα συμβόλαια της επιχείρησης. 

Άρθρο 8 

Περιουσία - Κεφάλαιο: Στην περιουσία της επιχείρησης 
ανήκουν τα έργα υδρεύσεως και αποχετεύσεως που έχουν 
εκτελεστεί ή θα εκτελεστούν βάσει των μελετών που έχουν 
εγκριθεί ή θα εγκριθούν και βρίσκονται στην περιοχή αρμο¬ 
διότητας της επιχείρησης, όλες ανεξαιρέτως οι υπάρχοντες 
υπόνομοι και εγκαταστάσεις υδρεύσεως και αποχετεύσεως 
ακαθάρτων ή όμβριων υδάτων, καθώς επίσης και όλοι οι υπό¬ 
νομοι ή ανοικτοί αγωγοί που εκβάλλουν αμέσως ή εμμέσως 
στο δίκτυο και οι μονάδες επεξεργασίας πόσιμου ύδατος και 
υγρών αποβλήτων. 

Το κεφάλαιο της επιχείρησης ορίζεται σε 254.730 ευρώ το 
οποίο θα καλυφθεί εξ ολοκλήρου από το Δήμο Καρπάθου και 


θα καταβληθεί σταδιακά ανάλογα με τις δυνατότητες του 
Δήμου κατά την πρώτη τριετία λειτουργίας της επιχείρησης. 

Ανάλογη πίστωση θα προβλεφθεί σε βάρος του προϋπο¬ 
λογισμού του Δήμου ετών 2004, 2005 και 2006. 

Άρθρο 9 

Πόροι: πόροι της επιχείρησης είναι: α) το ειδικό τέλος για 
τη μελέτη, κατασκευή έργων υδρεύσεως και αποχετεύσεως. 
β) το ειδικό τέλος επί του εισοδήματος εξ οικοδομών γ) το τέ¬ 
λος συνδέσεως με το δίκτυο αποχετεύσεως δ) η δαπάνη δια- 
κλαδώσεως και συνδέσεως προς τον αγωγό ύδρευσης και 
αποχέτευσης, ε) το τέλος συνδέσεως μετά του δικτύου 
υδρεύσεως στ) το τέλος χρήσεως υπονόμου, ζ) η αξία κατα- 
ναλισκόμενου ύδατος, η) η εγγύηση χρήσεως υδρομετρητή, 
θ) η δαπάνη μετατοπίσεως αγωγών διακλαδώσεων και συν¬ 
δέσεων υδρεύσεως ή αποχετεύσεως υδρομετρητών ή άλ¬ 
λων συναφών εργασιών, ι) συνεισφορές τρίτων για την εκτέ¬ 
λεση κατά προτεραιότητα έργων, ια) επιχορηγήσεις από το 
πρόγραμμα Δημοσίων Επενδύσεων για τη μελέτη και κατα¬ 
σκευή έργων υδρεύσεως και αποχετεύσεως, ιβ) οι πρόσοδοι 
από την περιουσία της επιχείρησης, ιγ) δάνεια, κληρονομιές, 
δωρεές και λοιπές επιχορηγήσεις. 

Άρθρο 10 

Διάρκεια: η διάρκεια της επιχείρησης ορίζεται σε 50 χρόνια 
και μπορεί να παρατείνεται με απόφαση του Δημοτικού Συμ¬ 
βουλίου. 

Άρθρο 11 

Λύση - εκκαθάριση: η επιχείρηση λύεται με απόφαση του 
Δημοτικού Συμβουλίου, και με απόφαση του Γενικού Γραμ¬ 
ματέα της Περιφέρειας που δημοσιεύεται στην Εφημερίδα 
της Κυβερνήσεως, στις εξής περιπτώσεις: α) αν λήξει η διάρ¬ 
κεια της και δεν παραταθεί, β) σε περίπτωση πτώχευσης και 
γ) σε περίπτωση που το αποφασίσει το Δημοτικό Συμβούλιο 
για σπουδαίο λόγο. 

Μετά την εκκαθάριση της περιουσίας της επιχείρησης τα 
περιουσιακά στοιχεία που απομένουν περιέρχονται στο Δή¬ 
μο Καρπάθου. Το Δημοτικό Συμβούλιο ορίζει εκκαθαριστές 
οι οποίοι διενεργούν απογραφή της περιουσίας της επιχεί¬ 
ρησης, τη διεκπεραίωση των εκκρεμοτήτων, είσπραξη απαι¬ 
τήσεων, ρευστοποίηση περιουσιακών στοιχείων, πληρωμή 
χρεών κ.λπ., και σύνταξη ισολογισμού. 

Άρθρο 12 

Η παρούσαπροκαλεί δαπάνη σε βάροςτου προϋπολογισμού 
του Δήμου Καρπάθου η οποία δεν μπορεί να προβλεφθεί. Το 
ίδιο ισχύει και για τα επόμενα τέσσερα (4) οικονομικά έτη. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Ρόδος, 26 Νοεμβρίου 2003 

Με εντολή Γ ενικού Γ ραμματέα Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 

-♦- 

Αριθ. 13019 (7) 

Σύσταση στο Δήμο Καρπάθου Ν. Δωδεκανήσου Νομικού 
Προσώπου με την επωνυμία «Πρότυπο Γηροκομείο Δή¬ 
μου Καρπάθου». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 2539/97 και του Ν. 2503/97. 

2. Του άρθρου 1 του Ν. 2647/98. 

3. Το άρθρο 203του Π.Δ. 410/95 (ΔΚΚ). 

4. Την 4699/Β729.8.97 (ΦΕΚ891/Τ.Β79.10.97) απόφαση Γε¬ 
νικού Γραμματέα Περιφέρειας Νοτίου Αιγαίου «Περί μεταβί¬ 
βασης δικαιώματος υπογραφής στους Προϊσταμένους 
Δ/νσεων και Τμημάτων της Γενικής Δ/νσηςτης Περιφέρειας 
στο Νομό Δωδ/σου». 

5. Την 231/2003 απόφαση του Δημοτικού Συμβουλίου Καρ¬ 
πάθου, αποφασίζουμε: 

Εγκρίνουμε τη σύσταση Νομικού Προσώπου με την επω¬ 
νυμία «Πρότυπο Γηροκομείο Δήμου Καρπάθου», ο σκοπός, η 
διοίκηση και οι πόροι του οποίου ορίζονται με τα παρακάτω 
άρθρα: 

Άρθρο 1 

Νομική μορφή - Επωνυμία -Έδρα-Σφραγίδα 

1. Το Γηροκομείο αυτό αποτελεί Νομικό Πρόσωπο του Δή¬ 
μου Καρπάθου και διέπεται από τις διατάξεις του άρθρου 203 
του Δημοτικού και Κοινοτικού Κώδικα (Π.Δ 410/95 ΦΕΚ Α 
231), καθώς και του Ν.Δ/τος 162/73(ΦΕΚ. Α 227). 

2. Η επωνυμία του είναι «Πρότυπο Γηροκομείο Καρπάθου» 
και η έδρα του είναι η πόλη της Καρπάθου (Πηγάδια). 

3. Έχει σφραγίδα στρογγυλή στην οποία αναγράφονται σε 
επάλληλους κύκλους «ΕΛΛΗΝΙΚΗ ΔΗΜΟΚΡΑΤΙΑ-ΝΟΜΟΣ 
ΔΩΔ/ΣΟΥ - ΠΡΟΤΥΠΟ ΓΗΡΟΚΟΜΕΙΟ ΚΑΡΠΑΘΟΥ» και στη 
μέση το σήμα του Δήμου Καρπάθου. 

Άρθρο 2 

Σκοπός 

Σκοπός του Γηροκομείου είναι η περίθαλψη σε αυτό ηλι¬ 
κιωμένων ατόμων και των δύο φύλων που έχουν ανάγκη προ¬ 
στασίας και ιδρυματικής περίθαλψης και έχουν ηλικία πάνω 
από 60 ετών. Στο Γηροκομείο εισάγονται κατά προτίμηση οι 
άποροι δημότες ή κάτοικοιτου Δήμου Καρπάθου, οι δωρητές 
και ευεργέτες, με την σειρά που θα καθορίσει το Διοικητικό 
Συμβούλιο του ιδρύματος. 

Άρθρο 3 

Διοίκηση 

Το Νομικό Πρόσωπο διοικείται από επταμελές Διοικητικό 
Συμβούλιο και Εκτελεστική Επιτροπή σύμφωνα με τις διατά¬ 
ξεις του άρθρου 203 του Δημοτικού και Κοινοτικού Κώδικα 
(Π.Δ410/95ΦΕΚΑ231), καθώς και του Ν.Δ/τος 162/73 (ΦΕΚ. 
Α 227). 

Το Διοικητικό Συμβούλιο απαρτίζεται από το Δήμαρχο ή 
Αντιδήμαρχο ή άλλο Δημότη, που ορίζει ο Δήμαρχος ως 
Πρόεδρο και από έξη (6) μέλη. 

Τα πέντε (5) από τα μέλη ορίζει το Δημοτικό Συμβούλιο με¬ 
ταξύ των οποίων περιλαμβάνονται δύο (2) Δημοτικοί Σύμ¬ 
βουλοι, ο ένας της μειοψηφίας, και τρία (3) μέλη του Δήμου, 
που έχουν ανάλογη επαγγελματική δράση ή κοινωνική δρά¬ 
ση και ειδικές γνώσεις ανάλογα με το σκοπό του Γηροκομεί- 
ου, το δε ένα (1) ορίζεται από τη συνέλευση των εργαζομέ¬ 
νων σ’ αυτό, εφόσον υπάρχει. 

Η εκτελεστική επιτροπή είναι τριμελής και αποτελείται από 
τον πρόεδρο ή τον αντιπρόεδρο και δύο μέλη του Διοικητικού 
Συμβουλίου. 

Τα τακτικά, καθώς και δύο αναπληρωματικά μέλη της εκτε¬ 
λεστικής επιτροπής εκλέγονται από το διοικητικό συμβούλιο 
με σχετική πλειοψηφία και η θητεία τους είναι διετής. Η διάρ¬ 
κεια του Δ.Σ είναι τετραετής και λήγει με την εγκατάσταση 
του νέου Δ.Σ. 

Το Νομικό Πρόσωπο εκπροσωπείται στα δικαστήρια και 
κάθε Αρχή από τον Πρόεδρο ή τον Αντιπρόεδρο. 

Άρθρο 4 

Παρεχόμενη περίθαλψη 

Το Γηροκομείο παρέχει στα άτομα που περιθάλπει στέγη, 
διατροφή και ρουχισμό, ιατροφαρμακευτική περίθαλψη, ερ¬ 


γοθεραπεία, φυσικοθεραπεία και ψυχαγωγία ενώ παράλλη¬ 
λα φροντίζει για την εισαγωγή όσων έχουν ανάγκη σε κατάλ¬ 
ληλο νοσηλευτικό ίδρυμα. 

Άρθρο 5 
Δύναμη κλινών. 

Η συνολική δύναμη του Γηροκομείου ορίζεται σε τριάντα 
(30) κλίνες, που μπορούν να αυξηθούν με απόφαση του Διοι¬ 
κητικού Συμβουλίου του Γηροκομείου. 

Από τις παραπάνω οι δέκα (10) κλίνες θα μπορούν να αυ¬ 
ξηθούν ή να μειωθούν με απόφαση του Διοικητικού Συμβου¬ 
λίου του Γηροκομείου, θα διατίθεται για περίθαλψη ηλικιω¬ 
μένων με ειδικές ανάγκες, σύμφωνα με συμβάσεις που θα συ¬ 
νάπτει με ασφαλιστικούς οργανισμούς και απόρων 
ηλικιωμένων με σύμβαση που θα συνάπτεται μετο Υπουργείο 
Πρόνοιας. 

Άρθρο 6 
Πόροι 

Πόροιτου Νομικού Προσώπου είναι η ετήσια επιχορήγηση 
του Δήμου Καρπάθου, οι τυχόν επιχορηγήσεις του κράτους, 
άλλες τυχόν επιχορηγήσεις Ν. Π.Δ.Δ., τα εισοδήματα του Γη¬ 
ροκομείου απότηνπεριουσίατου, οιτακτικές και έκτακτες ει¬ 
σφορές, οι δωρεές, οι κληρονομιές, τα κληροδοτήματα, τα 
τροφεία και κάθε άλλη εισφορά προς το Γηροκομείο. 

Άρθρο 7 

Περιουσία 

Περιουσία του Νομικού Προσώπου είναι οικόπεδο που θα 
παραχωρήσει ο Δήμος ή θα αποκτήσει με αγορά ή δωρεά για 
την ανέγερση οικήματος για την επίτευξη των σκοπών του. 

Άρθρο 8 

Δωρητές Ευεργέτες 

Όσοι βοηθούν το Γηροκομείο με αξιόλογες χαριστικές 
χρηματικές παροχές μεταβιβάζουν ή κληροδοτούν κινητή ή 
ακίνητη περιουσία, ανακηρύσσονται μεγάλοι δωρητές, ευερ¬ 
γέτες ή μεγάλοι ευεργέτες του, ανάλογα με το ύψος της 
αξίας της παροχής και σύμφωνα με απόφαση του Διοικητι¬ 
κού Συμβουλίου που ρυθμίζει ειδικότερα τις διακρίσεις αυ¬ 
τές. 

Κατόπιν ειδικών αποφάσεων του Διοικητικού Συμβουλίου 
τα ονόματατωναρωγώντου Γηροκομείου καταχωρούνται σε 
ειδικό βιβλίο. Τα ονόματα δε των μεγάλων δωρητών των ευ¬ 
εργετών και μεγάλων ευεργετών ή τα ονόματα εκείνων που 
αυτοί θα υποδείχνουν, χαράσσονται και σε πλάκες που εντοι¬ 
χίζονται σε επίκαιρο σημείο του κτιρίου. 

Άρθρο 9 
Ταμείο 

Τηνταμειακή υπηρεσία θα εκτελεί υπάλληλος του Γηροκο¬ 
μείου που θα ορίζεται από τον Πρόεδρο του Διοικητικού Συμ¬ 
βουλίου. 

Ο Ταμίας του Δήμου θα εισπράττει με Β σειρά γραμματίων 
και θα παραδίδει τις εισπράξεις μία φορά τουλάχιστον το μή¬ 
να στον Ταμία του Γηροκομείου, ο οποίος και θα εκδίδει 
γραμμάτια Α' σειράς του αντίστοιχου ποσού. 

Άρθρο 10 

Εσωτερικός κανονισμός 

Τ α καθήκοντα των εργαζομένων, οι προϋποθέσεις εισαγω¬ 
γής, τα δικαιώματα και οι υποχρεώσεις των τροφίμων και τα 
άλλα θέματα που ανάγονται στην εσωτερική λειτουργία του 
Γηροκομείου, ρυθμίζονται λεπτομερώς με εσωτερικό κανο¬ 
νισμό που θα συνταχθεί από το Διοικητικό Συμβούλιο του Νο¬ 
μικού Προσώπου. 

Άρθρο 11 

Μεταβατική Διάταξη 

Η Ταμειακή υπηρεσία θα εξακολουθήσει να ασκείται από 
τον Ταμία του Δήμου και θα μεταφερθεί στο Γηροκομείο με 
απόφαση του Διοικητικού Συμβουλίου του, όταν προσληφθεί 
επαρκές διοικητικό προσωπικό. 

Από την απόφαση αυτή προκαλείται δαπάνη σε βάρος του 
προϋπολογισμού του Δήμου ύψους 6.000,00 € για το έτος 
2003 και 6.000,00 € για το έτος 2004,, το οποίο διατίθεται για 
την σύσταση του Νομικού Προσώπου. Για τα επόμενα τρία 
(3) οικονομικά έτη, το ύψος της δαπάνης δεν μπορεί να προσ¬ 
διοριστεί επακριβώς. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Ρόδος, 1 Δεκεμβρίου 2003 
Με εντολή Γ ενικού Γ ραμματέα Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 

-♦- 

Αριθ. 13254 (8) 

Σύσταση στο Δήμο Καλυμνίων Ν. Δωδεκανήσου Νομικού 
Προσώπου με την επωνυμία: «Δημοτικός Οργανισμός 
Τουρισμού (Δ.Ο.Τ.) του Δήμου Καλυμνίων». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ 
Έχοντας υπόψη: 

1. Τις διατάξεις του Ν. 2539/97 και του Ν. 2503/97. 

2. Του άρθρου 1 του Ν. 2647/98. 

3. Το άρθρο 203 του Π.Δ. 410/95 (ΔΚΚ). 

4. Την 4699/Β729.8.97 (ΦΕΚ 891/τ.Β'/9.10.97) απόφαση Γε¬ 
νικού Γραμματέα Περιφέρειας Νοτίου Αιγαίου «Περί μεταβί¬ 
βασης δικαιώματος υπογραφής στους Προϊσταμένους 
Δ/νσεων και Τμημάτων της Γ ενικής Δ/νσης της Περιφέρειας 
στο Νομό Δωδ/σου». 

5. Την 408/2003 απόφαση του Δημοτικού Συμβουλίου Κα¬ 
λυμνίων, αποφασίζουμε: 

Εγκρίνουμε τη σύσταση Νομικού Προσώπου με την επω¬ 
νυμία: «Δημοτικός Οργανισμός Τουρισμού (Δ.Ο.Τ.) του Δή¬ 
μου Καλυμνίων», ο σκοπός, η διοίκηση και οι πόροι του ορί¬ 
ζονται μετά παρακάτω άρθρα: 

Άρθρο 1 

Συστήνεται Νομικό Πρόσωπο Δημοσίου Δικαίου (Ν.Π.Δ.Δ.) 
με την επωνυμία «ΔΗΜΟΤΙΚΟΣ ΟΡΓΑΝΙΣΜΟΣ ΤΟΥΡΙΣΜΟΥ 
ΔΗΜΟΥ ΚΑΛΥΜΝΙΩΝ», που θα έχει έδρα την νήσο Κάλυμνο 
και θα λειτουργεί, αποκλειστικά, υπό την εποπτείατου Δήμου 
Καλυμνίων. 

Άρθρο 2 

Σκοπός του Ν.Π.Δ.Δ. είναι: 

1. Στήριξη, προστασία, ανάπτυξη, προβολή και συντονι¬ 
σμός του τουρισμού στην Κάλυμνο, σε όλες τις μορφές του 
(γενικές και εναλλακτικές). Συντονισμένη συνεργασία με τον 
ιδιωτικό τομέα. 

2. Έρευνα και καταγραφή των δεδομένων που αφορούν 
την τουριστική αγορά. 

3. Εκπόνηση, ανάθεση μελετών για την τουριστική ανάπτυ¬ 
ξη της Καλύμνου. 

4. Επιμόρφωση του προσωπικού, καθώς και των επιχειρη¬ 
ματιών των τουριστικών φορέων και επιχειρήσεων. 

5. Διοργάνωση συναντήσεων, ημερίδων, συνεδρίων, εκθέ¬ 
σεων για την ανάπτυξη όλωντων μορφώντουρισμού. 

6. Η τουριστική αναβάθμιση των οικισμών του Δήμου Καλύ¬ 
μνου, ως και των θερέτρων, μέσω παρεμβάσεων των υπηρε¬ 
σιών του Δήμου Καλυμνίων και της ιδιωτικής πρωτοβουλίας. 

7. Ανάδειξη νέων τομέων και περιοχών τουριστικού ενδια¬ 
φέροντος. 


8. Εφαρμογή όλων των αρμοδιοτήτων που είχε ή θα χορη¬ 
γήσει με οποιονδήποτε τρόπο το Κράτος, η Περιφέρεια ή η 
Νομαρχία στο Δήμο Καλυμνίων ή στον Οργανισμό Τουρι¬ 
σμού του Δήμου Καλυμνίων και σχετίζονται (οι αρμοδιότη¬ 
τες) με θέματα τουρισμού. 

Άρθρο 3 

ΔΙΟΙΚΗΣΗ: Το Ν.Π.Δ.Δ. διοικείταιαπό εννεαμελέςΔιοικητι¬ 
κό Συμβούλιο, το οποίο απαρτίζεται: 

α) Από τον εκάστοτε Δήμαρχο Καλυμνίων ή από άλλο φυ¬ 
σικό πρόσωπο αιρετό ή μη, οριζόμενο από τον Δήμαρχο, ως 
Πρόεδρο, 

β) Από πέντε Δημοτικούς Συμβούλους, από τους οποίους ο 
ένας είναι της αντιπολίτευσης, 

γ) Από τρεις πολίτες (δημότες Καλύμνου), οριζόμενους 
από το Δημοτικό Συμβούλιο, ως εξής: έναν εκπρόσωπο του 
συλλόγου ξενοδόχων, και δύο εκπροσώπους επαγγελματι¬ 
κών φορέων που έχουν σχέση με τον τουρισμό. 

Λειτουργία του Διοικητικού Συμβουλίου: α) Η θητεία του 
Δ.Σ. ακολουθεί χρονικά την δημοτική περίοδο, και β) Τα μέλη 
του Δ.Σ. εκλέγουν στην αρχή κάθε διετίας τον Αντιπρόεδρο, 
τον γραμματέα και τον ταμία (διαχειριστή). 

Άρθρο 4 

Δαπάνη - Προϋπολογισμός πρώτου έτους λειτουργίας του 
Ν.Π.Δ.Δ.: Για τον πρώτο χρόνο λειτουργίας του εν λόγω 
Ν.Π.Δ.Δ., απαιτείται δαπάνη - προϋπολογισμός ύψους 
402.300 ευρώ. 

Άρθρο 5 

Εκπροσώπηση του Ν.Π.Δ.Δ.: Το Ν.Π.Δ.Δ. εκπροσωπείται 
στα δικαστήρια, όλωντων βαθμών δικαιοδοσίας, σε όλες τις 
αρχές, καθώς και στις συναλλαγές του, από τον Π ρόεδρο το υ 
Δ.Σ., τον οποίο, όταν απουσιάζει ή κωλύεται, αντικαθιστά ο 
Αντιπρόεδρος. 

Άρθρο 6 

Οικονομικοί πόροι του Ν.Π.Δ.Δ. είναι: α) Η ετήσια επιχορή¬ 
γηση του Δήμου Καλυμνίων, β) Οι επιχορηγήσεις και εισφορές 
από μέρους του Κράτους, γ) Οι εισφορές, δωρεές, συνδρο¬ 
μές, κληρονομιές, κληροδοσίες, κ.λπ. από μέρους κάθε φυσι¬ 
κού ή νομικού προσώπου, δ) Πρόσοδοι από τη δική του περι¬ 
ουσία και ε) από κάθε άλλο νόμιμο πόρο. 

Άρθρο 7 

Από την απόφαση αυτή προκαλείται δαπάνη σε βάρος του 
πρ/σμού του Δήμου Καλυμνίων, η οποία για το έτος 2004 
προϋπολογίζεται σε 402.300 €, ενώ για τα επόμενα έτη το 
ύψος της δαπάνης δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Ρόδος, 4 Δεκεμβρίου 2003 

Με εντολή Γ ενικού Γ ραμματέα Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 

-♦- 

Αριθ. 17565 (9) 

Σύσταση Νομικού Προσώπου Δημοσίου Δικαίου με την επω¬ 
νυμία «Δημοτικός Παιδικός και Βρεφονηπιακός Σταθμός 
Δήμου Άσσου - Λεχαίου Ν. Κορινθίων». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 203 του Π .Δ. 410/95 (ΔΚΚ). 

2. Τις διατάξειςτου άρθρου 7του Ν. 2503/97 «Διοίκηση, ορ¬ 
γάνωση στελέχωση της Περιφέρειας, ρύθμιση θεμάτων για 
την Τοπική Αυτ/ση και άλλες διατάξεις». 

3. Την 136/2003 νομίμως ληφθει'σα απόφαση του Δημοτι¬ 
κού Συμβουλίου Άσσου - Λεχαίου περί σύστασης δημοτικού 
νομικού προσώπου δημοσίου δικαίου με την επωνυμία «Δη¬ 
μοτικός Παιδικός και Βρεφονηπιακός Σταθμός Δήμου Άσσου 
Αεχαίου Ν. Κορινθίας». 

4. Το άρθρο 29 Α του Ν.1558 185 το οποίο συμπληρώθηκε 
με το άρθρο 27 του Ν. 2081 /92 και αντικαταστάθηκε με το άρ¬ 
θρο 1 παρ. 2ατου Ν.2469/97. 

5. Την 8832/31.12.97 απόφαση του Γεν. Γραμματέα Περιφέ¬ 
ρειας Πελ/σου περί αναθέσεως αρμοδιοτήτων κ' ασκήσεως 
αυτών κατ’εντολή του (ΦΕΚ551/98/τ.Β'), αποφασίζουμε: 

1. Συνιστούμε στον Δήμο Άσσου - Λεχαίου του Ν. Κορινθίας 
Νομικό Πρόσωπο Δημοσίου Δικαίου με την επωνυμία: «ΔΗ¬ 
ΜΟΤΙΚΟΣ ΠΑΙΔΙΚΟΣ ΚΑΙ ΒΡΕΦΟΝΗΠΙΑΚΟΣ ΣΤΑΘΜΟΣ ΔΗ¬ 
ΜΟΥ ΑΣΣΟΥ - ΛΕΧΑΙΟΥ». 

2. Σκοπός του «Δημοτικού Παιδικού και Βρεφονηπιακού 
Σταθμού Δήμου Άσσου - Λεχαίου είναι: 

Να παρέχει ενιαία προσχολική αγωγή, να βοηθά τα παιδιά 
να αναπτυθούν ολόπλευρα, να εξαλείφει κατά το δυνατό, τις 
διαφορές που τυχόν προκύπτουν από το πολιτιστικό, οικονο¬ 
μικό και μορφωτικό επίπεδο των γονέων τους, να εξυπηρετεί 
τους γονείς, να βοηθά τα παιδιά προσχολικής ηλικίας στην 
ομαλή μετάβαση τους από το οικογενειακό στο σχολικό πε¬ 
ριβάλλον και να παρέχει ημερήσια διατροφή και φροντίδα 
στα παιδιά που φιλοξενεί τηρώντας τους κανόνες υγιεινής 
και ασφάλειας. 

3. Πόροι του Νομικού Προσώπου θα είναι: 

α) Η ετήσια επιχορήγηση του Δήμου Άσσου - Λεχαίου 
ύψους 20.000,00 Ε. 

β) Οι επιχορηγήσεις και κάθε είδους παροχή του Κράτους 
ή από οποιοδήποτε άλλο οργανισμό, νομικό ή φυσικό, είτε 
απ’ευθείαςπροςτο Νομικό Πρόσωπο, είτε προς το Δήμο Άσ¬ 
σου - Λεχαίου για λογαρισμό του Νομικού Προσώπου. 

γ) Κάθε είδους προσφορές, δωρεές, κληρονομιές και κλη¬ 
ροδοσίες. 

4. Το Νομικό Πρόσωπο θα εκπροσωπείται ενώπιον των δι¬ 
καστηρίων και κάθε άλλης αρχής από τον Πρόεδρο του Διοι¬ 
κητικού Συμβουλίου και σε περίπτωση κωλύματος από τον 
Αντιπρόεδρο του. 

Από τις διατάξεις της απόφασης αυτής προκαλείται δαπά¬ 
νη ύψους 20.000,00 ΕΥΡΩ ετησίως σε βάρος του προϋπολο¬ 
γισμού του Δήμου Άσσου - Λεχαίου. 

Από τη δημοσίευση της απόφασης αυτής παύει να ισχύει η 
15378/24.10.2003 απόφασή μας η οποία δημοσιεύθηκε στο 
ΦΕΚ1758/τ.Β'/27.11.2003. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Κόρινθος, 10 Δεκεμβρίου 2003 
Με εντολή Γενικού Γραμματέα Περιφέρειας 
Ο Διευθυντής 

I. ΒΟΡΤΕΛΙΝΟΣ 

-♦- 

Αριθ. 18057 (10) 

Αύξηση καθ’υπέρβαση ημερών εκτός έδρας υπαλλήλων 
υπηρετούντων στη Ν.Α. Βοιωτίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 2 παρ. 3 του Ν.2685/99 «Περί 
καλύψεως δαπανών μετακινουμένων υπαλλήλων κ.λπ.», όπως 
συμπληρώθηκε με το άρθρο 25 παρ. 6 του Ν.2738/99 «Περί 
συλλογικών διαπραγματεύσεων στη Δημόσια Διοίκηση κ.λπ.». 


2. Την 3902/3.4.2000 απόφασή μας «Ανώτατο όριο επιτρε¬ 
πόμενων ημερών κίνησης εκτός έδρας υπαλλήλων υπηρε¬ 
τούντων στη Ν.Α. Βοιωτίας», όπως ισχύει σήμερα. 

3. Το γεγονός ότι, ο νομός Βοιωτίας κατά τους Χειμερινούς 
μήνες επλήγει από έντονα ακραία καιρικά φαινόμενα (βρο¬ 
χοπτώσεις, χιονοπτώσεις κ.λπ.), με αποτέλεσμα να προκλη- 
θούν κατολισθήσεις, καταστροφές σε γεωργικές και κτηνο- 
τροφικές εκμεταλλεύσεις, σε έργα αναδασμού και σε έργα 
υποδομής του Νομού (δρόμοι, γεφύρια κ.λπ.). 

Λόγω του ότι και κατά την προηγούμενη χρονιά είχε κηρυ¬ 
χθεί ο νομός σε έκτακτη ανάγκη και είχαν δημιουργηθεί αρ¬ 
κετές ζημιές σε υποδομές, φυτικό και ζωικό κεφάλαιο και επι¬ 
δεινώθηκαν οι ζημιές μετά φετινά έντονα ακραία καιρικά φαι¬ 
νόμενα, με αποτέλεσμα οι υπάλληλοι της Ν.Α. Βοιωτίας να 
συνεχίσουντην εξατομίκευση τόσο της διαπίστωσης όσο και 
της αποκατάστασης των ζημιών του προηγούμενου και του 
φετινού έτους. 

4. Την ανάγκη υλοποίησης προγραμμάτων και ελέγχωντου 
Υπουργείου Γεωργίας, εξατομίκευσης ζημιών και αντιμετώ¬ 
πισης δημιουργηθέντων προβλημάτων από τις θεομηνίες 
που εκδηλώθηκαν στο νομό. 

5. Το γεγονός ότι οι υπάλληλοι: α) της Δ/νσης Μεταφορών 
και Επικ/νιών (ΔΕ Χειριστών Μηχανημάτων) και β) των Λοιπών 
κλάδων Πρωτογενούς παραγωγής (ΤΕ Τεχνολογικών Εφαρ¬ 
μογών, ΤΕ Τεχνολόγων Γεωπονίας και ΔΕ Εργοδηγών), 
έχουν εξαντλήσει το όριο των 120 ημερών. 

6. Το 4878/27.11.2003 έγγραφο της Ν.Α. Βοιωτίας (τμ. Διοί¬ 
κησης), αποφασίζουμε: 

Αυξάνουμε καθ’υπέρβαση του ανωτάτου επιτρεπομένου ορί¬ 
ου, τον αριθμό ημερών εκτός έδρας για το έτος 2003 των υπαλ¬ 
λήλων που υπηρετούν στη Ν.Α. Βοιωτία: α) κλάδου ΔΕ Χειρι¬ 
στών Μηχ/των κατά 60 ημέρες και β) κλάδου ΤΕ Τεχνολογικών 
εφαρμογών, κλάδου ΤΕ Τεχνολόγων Γεωπονίας και ΔΕ Εργο¬ 
δηγών κατά 20 ημέρες των λοιπών κλάδων πρωτογενούς πα¬ 
ραγωγής, για την αντιμετώπιση των προβλημάτων που προέ- 
κυψαν απ’τα έντονα ακραία καιρικά φαινόμενα (κατολισθήσεις, 
γεωργικές και κτηνοτροφικές καταστροφές κ.α.) κ.λπ. 

Η πρόσθετη δαπάνη η οποία δεν μπορεί να προβληθεί θα 
βαρύνει τις πιστώσεις του οικείου προϋπολογισμού της Ν.Α. 
Βοιωτίας. 

Η απόφαση αυτή να δημοσιευθεί στην Εφημερίδα της Κύ¬ 
βε ρνήσεως. 

Λαμία, 11 Δεκεμβρίου 2003 
Ο Γ ενικός Γ ραμματέας Περιφέρειας 
ΣΤΕΦΑΝΟΣ Ο. ΠΑΤΡΑΜΑΝΗΣ 

-♦- 

Αριθ. 17140 (11) 

Τροποποίηση του Οργανισμού Εσωτερικής Υπηρεσίας 
(Ο.Ε.Υ.) της Δημοτικής Επιχείρησης Ύδρευσης και Απο¬ 
χέτευσης Λαμίας (ΔΕΥΑΛ). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων: 

α) 7 παρ. 1 του Ν.1069/80 (ΦΕΚ Α' 191), «Περί κινήτρων για 
την ίδρυση Επιχειρήσεων Ύδρευσης και Αποχέτευσης», 
όπως αυτός ισχύει. 

β) 6 παρ. 14 του Ν.2307/95 (ΦΕΚΑ' 113), και 14 παρ. 2 του 
Ν. 2399/96 (ΦΕΚΑ' 90) μεταβίβαση αρμοδιοτήτων Νομάρχη 
σε Περιφερειακό Διευθυντή και Γενικό Γραμματέα Περιφέ¬ 
ρειας, αντίστοιχα. 

γ) 27 του Ν.2081/92 (ΦΕΚΑ' 154), με το οποίο προστέθηκε 
νέο άρθρο 29Α στο Ν. 1558/85 (ΦΕΚ Α' 137), σχετικά με τον 
έλεγχο των δαπανών που προκαλούν οι κανονιστικές διοικη¬ 
τικές πράξεις. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Το Π.Δ. 544/81 (ΦΕΚ Α' 142), περί συστάσεως Δημοτικής 
Επιχείρησης Ύδρευσης και Αποχέτευσης Λαμίας (Δ.Ε.Υ.Α.Λ.). 

3. Την 36477/17.5.83 απόφαση του Υπουργού Εσωτερικών, 
με την οποία εγκρίθηκε ο Οργανισμός Εσωτερικής Υπηρε¬ 
σίας της Δ.Ε.Υ.Α.Λ. (ΦΕΚ Β' 294/31.5.83). 

4. Τις 12638/16.6.89, 2463/2.3.90, 16058/7.8.91 και 
5635/29.5.2001 αποφάσεις του Νομάρχη Φθ/δας και Γενικού 
Γραμματέα Περιφέρειας, αντίστοιχα, με τις οποίες τροπο¬ 
ποιήθηκε ο ανωτέρω Ο.Ε.Υ.. 

5. Την 72/2003 απόφαση του Διοικητικού Συμβουλίου της 
Δ.Ε.Υ.Α.Λ., περί τροποποίησης του Ο.Ε.Υ. αυτής. 

6. Την γνώμη του Δημοτικού Συμβουλίου Δήμου Λαμιέων, 
περί τροποποίησης του Ο.Ε.Υ. της ανωτέρω Επιχείρησης, 
που διατυπώνεται στην 485/2003 απόφασή του. 

7. Την 1100/11.2.98 απόφασή μας περί μεταβίβασης 
δικαιώματος «Με εντολή Γενικού Γραμματέα Περιφέρειας 
στο Διευθυντή Αυτοδιοίκησης και Αποκέντρωσης, η οποία 
δημοσιεύθηκε στο ΦΕΚ Β' 179/25.2.98, αποφασίζουμε: 

1. Εγκρίνουμε την 72/2003 απόφαση του Διοικητικού Συμ¬ 
βουλίου της Δημοτικής Επιχείρησης Ύδρευσης και Αποχεύ- 
τευσης Λαμίας (ΔΕΥΑΛ), με την οποία τροποποιείται ο Οργα¬ 
νισμός Εσωτερικής Υπηρεσίας αυτής, ως εξής: 

Α' ΕΣΩΤΕΡΙΚΟΣ ΚΑΝΟΝΙΣΜΟΣ ΥΠΗΡΕΣΙΩΝ 
ΠΙΝΑΚΑΣ 1 

ΘΕΣΕΙΣ ΕΡΓΑΣΙΑΣ ΔΕΥΑΛ 


1. Συνιστάται μία (1) θέση Ηλεκτρονικού Μηχανικού, ως 
εξής: 


Κ.Α. ΘΕΣΕΙΣ ΕΡΓΑΣΙΑΣ 
2325 Τμήμα ΗΛΜ εξοπλισμού 
Γ ραφείο συντήρησης ΗΛΜ 
Εξοπλισμού Ηλεκτρονικός 
Μηχανισμός 


ΚΑΘΗΚΟΝΤΑ 
Υλοποίηση του 
συνόλου των 
αρμοδιοτήτων που 
περιγράφονται στο 
άρθρο 4παρ. 2 κ' 3° 


ΠΙΝΑΚΑΣ 2 


Συνιστάται μία (1) θέση Ηλεκτρονικού Μηχανικού και μειώ¬ 
νονται κατά μία (1) -από 32 σε 31- οι θέσειςτων εργατών. 

Β' ΚΑΝΟΝΙΣΜΟΣ ΠΡΟΣΩΠΙΚΟΥ 
ΠΙΝΑΚΑΣ 1 

ΠΡΟΣΟΝΤΑ ΠΡΟΣΩΠΙΚΟΥ 


Ο Πίνακας 1 «Προσόντα Προσωπικού» του Κανονισμού 
προσωπικού του Ο.Ε.Υ. της ΔΕΥΑΛ συμπληρώνεται ως εξής: 


Κ.Α. ΘΕΣΕΙΣ ΕΡΓΑΣΙΑΣ 
2325 Ηλεκτρονικός 
Μηχανικός 


ΠΡΟΣΟΝΤΑ ΑΠΑΡΑΙΤΗΤΑ 

- Ηλεκτρονικός Μηχανικός 
μέλος του Τ.Ε.Ε. με εμπειρία 

- Προϋπηρεσία 

σε αντίστοιχη θέση 
ΠΡΟΑΙΡΕΤΙΚΑ 

- γνώση μιας ξένης γλώσσας 

- γνώση Η/Υ. 


2. Κατά το λοιπά ισχύει η 36477/17.5.83 απόφαση του 
Υπουργού Εσωτερικών, όπως τροποποιήθηκε και ισχύει σή¬ 
μερα. 

Ακροτελεύτιο Άρθρο 

Από τιςδιατάξεις της απόφασης αυτής δεν προκαλείται δα¬ 
πάνη σε βάρος του προϋπολογισμού της Δημοτικής Επιχεί¬ 
ρησης Ύδρευσης και Αποχέτευσης Λαμίας. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 


Λαμία, 9 Δεκεμβρίου 2003 


Με εντολή Γ ενικού Γ ραμματέα Περιφέρειας 
Ο Αναπληρωτής Διευθυντής 
ΙΩΑΝΝΗΣ ΓΡΑΦΙΤΗΣ 

-Φ- 


Αριθ. 489 (12) 

Τροποποίηση του Κανονισμού Διοικητικής Οργάνωσης του 
Ιατρικού Συλλόγου Ηρακλείου. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΙΑΤΡΙΚΟΥ ΣΥΛΛΟΓΟΥ ΗΡΑΚΛΕΙΟΥ 

Έλαβε υπόψη: 

1. Το Π.Δ. 50/5.3.2001 ΦΕΚ 39. 

2. Την 25/29.11.2001 απόφαση του Διοικητικού Συμβου¬ 
λίου. 

3. Την 58/18.2.2002 απόφαση της Γενικής Συνέλευσης και 
τροποποιεί το άρθρο 3 του Β.Δ. 126/20/3-1/4/64 ΦΕΚ Α' 55 
του Κανονισμού Διοικητικής Οργάνωσης του Ιατρικού Συλ¬ 
λόγου Ηρακλείου Συλλόγου Ηρακλείου ως εξής: 

Άρθρο 3 

Οι θέσεις των υπαλλήλων του Συλλόγου είναι οι εξής: 

Μία (1) θέση Κλάδου Π.Ε. Διοικητικού. Προσόντα διορι¬ 
σμού ορίζονται πτυχίο Α.Ε.Ι. Νομικής ή Δημόσιας Διοίκησης 
με γνώσεις Αγγλικής και Η/Υ. 

Μία (1) θέση Κλάδου Τ.Ε. Διοικητικού - Λογιστικού. Προσό¬ 
ντα διορισμού ορίζονται πτυχίο Τ. Ε. I. όλωντων Τμημάτωντης 
Σχολής Διοίκησης Οικονομίας (Σ.Δ.Ο.) με γνώσεις Αγγλικής 
γλώσσας και Η/Υ. 

Από τις διατάξεις αυτής της απόφασης δεν προκαλείται 
δαπάνη εις βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Ηράκλειο, 4 Δεκεμβρίου 2003 
Ο Πρόεδρος 

ΓΡΗΓΟΡΗΣ ΡΟΚΑΔΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




